ນາໆຊາດ ຢາກໃຫ້ ສືບສວນ ການລະເມີດ ສິດທິມະນຸດ ຢູ່ ເກົາຫຼີເໜືອ
ມີການສະໜັບສະໜຸນເພີ້ມຂຶ້ນ ໃຫ້ສະຫະປະຊາຊາດ ສືບສວນຢ່າງເປັນທາງການ ກ່ຽວກັບການລະເມີດສິດທິມະນຸດ ຢູ່ໃນເກົາຫລີເໜືອ.
ການສະໜັບສະໜຸນຂອງນາໆຊາດກຳລັງເພີ້ມທະວີຂຶ້ນ ເພື່ອໃຫ້ ອົງການສະຫະປະຊາຊາດ ທຳການສືບສວນ ຢ່າງເປັນທາງການ ກ່ຽວກັບສະຖານະການດ້ານສິດທິມະນຸດຢູ່ໃນເກົາຫຼີເໜືອທີ່ເຊື່ອ ກັນວ່າ ຮວມຢູ່ໃນບັນດາປະເທດ ທີ່ມີສະພາບຮ້າຍແຮງທີ່ສຸດໃນ ໂລກ ໃນວັນພະຫັດວານນີ້ ສະຫະລັດກ່າວວ່າ ຕົນຈະໃຫ້ການສະໜັບ ສະໜຸນຕໍ່ການສືບສວນຂອງອົງການສະຫະປະຊາຊາດ ກ່ຽວກັບ ອັນທີ່ໂຄສົກກະຊວງການຕ່າງປະເທດສະຫະລັດ ທ່ານນາງ Vic- toria Nuland ເອີ້ນວ່າ ສະພາບການດ້ານສິດທິມະນຸດທີ່ໜ້າປະ ນາມທີ່ສຸດ ຢູ່ໃນປະເທດຄອມມູນິດເກົາຫຼີເໜືອ ທີ່ລຶກລັບນັ້ນ ທ່ານນາງ Nuland ເວົ້າວ່າ "ພວກເຮົາໃຫ້ການສະໜັບສະໜຸນຕໍ່ ການສ້າງຕັ້ງກົນໄກທີ່ດີຂຶ້ນເພື່ອສືບສວນເບິ່ງການລ່ວງລະເມີດສິດທິມະນຸດຂອງ ສປປ ເກົາ ຫຼີຢູ່ກອງປະຊຸມສະພາສິດທິມະນຸດສະຫະປະຊາຊາດ ໃນຄັ້ງຈະມານີ້ ” ໃນວັນພະຫັດວານນີ້ ຄະນະກຳມະການຄວາມສຳພັນຕ່າງປະເທດຂອງສະພາສູງສະຫະລັດ ກໍຮັບຜ່ານ ຮ່າງກົດໝາຍສະບັບນຶ່ງຮຽກຮ້ອງໃຫ້ສະໜັບສະໜຸນການສືບສວນດັ່ງກ່າວ ໂດຍ ທີ່ບັນດາສະມາຊິກສະພາສູງເຕືອນວ່າເກົາຫຼີເໜືອແມ່ນຢູ່ໃນຊັ້ນນຶ່ງອີກຕ່າງຫາກຖ້າເວົ້າເຖິງ ເລື່ອງການລະເມີດສິດທິມະນຸດ ໃນເດືອນແລ້ວນີ້ ຫົວໜ້າດ້ານສິດທິມະນຸດຂອງອົງການສະຫະປະຊາຊາດ ທ່ານນາງ Navy Pillay ກໍໄດ້ຮຽກຮ້ອງໃຫ້ນາໆຊາດ ສືບສວນເບິ່ງສະຖານະການ ໃນອັນທີ່ທ່ານນາງເວົ້າວ່າ ປະຊາຊົນທີ່ເຕັມ ໄປດ້ວຍຄວາມຍາກລຳບາກ ທີ່ຖືກບັງຄັບໃຫ້ເຊື່ອຟັງ ຂອງເກົາຫຼີເໜືອນັ້ນ ທ່ານນາງກ່າວວ່າ ສະຖານະການ ໄດ້ສະແດງໃຫ້ເຫັນວ່າ ເກືອບບໍ່ມີຮ່ອງ ທີ່ດີຂຶ້ນໃດໆເລີຍ ພາຍໃຕ້ການປົກຄອງຂອງຜູ້ນຳຄົນໃໝ່ ທ່ານກິມຈົງອຸນ ນັກການທູດຂອງຍີ່ປຸ່ນແລະຫຼາຍໆປະເທດໃນສະຫະພາບຢູໂຣບໄດ້ໃຫ້ສັນຍານໄປແລ້ວໃນ ການໃຫ້ ຄວາມສະໜັບສະໜຸນຕໍ່ການສືບສວນດັ່ງກ່າວນີ້